NAE_EAA_T-354_Tartu_Tamme_Gumnaasium (EAA.T-354.2.606)

Lehekülg 101
99
Protokoll nr. 79.
Tartu VI Täieliku Keskkooli lastevanemate üldkoosolek teisipäeval,
8. mail 1945.a. k.19, Näituse t. 22. Loosolekul on 47 lastevanemat,
kooli juhataja J. Seeru, õppeala juhataja K. Põldmaa, öpetajad A. Karindi,
J. Kuusik, L. Mannermaa, A. Marran, F. Martma, L.. Meimers,
A. Ramm, E. Sanvere, A. Tiit ja E. Tiit.
Päevakorras:
1. Koosoleku rakendamine.
2. "Juhiseid lõhkeainete näol lapsi varitsevate ohtude
vältimiseks" - sm. E. Danvere.
3. Läbirääkimised.
Koosoleku avab direktor J. Seeru ja teatab, et käesolev koosolek
on peamiselt selleks kokku kutsutud, et lastevanematele meenutada
ohtusid, mis seotud lõhkeainete ja lõhkekehadega, mida praegu veel
kõikjal leidub. Iseäranis on need ohtlikud poistele, kes juba loo-
mupärasalt selliste asjade vastu huvi tunnevad. Kool omalt poolt
teeb vastavat selgitustööd ja hoiatusi pidevalt ja toimib karmilt õpilas-
tega, kui neist keegi kõneall olevaist esemeist midagi kooli kaasa
peaks tooma.
Paneb ette valida vastavalt päevakorrale koosoleku juhataja ja
protokollija. Koosoleku juhatajaks valitakse sm. R. Pallav ja
protokollijaks A. Tiit. Et päevakorras muudatusi ei tehta, annab koos-
oleku juhataja sõna sm. E. Danverele.
2.
E. Tanvere teeb pika ülevaate meil leiduvatest lõhkekehadest ja lõhke-
ainetest, mis siia jäänud sõjategevuse ajal ja kirjeldab nende ohtlikkust.
Rõhutab lõpuks, et kõige parem kaitse on ikkagi neist asjadest eemale-
hoidumine ja leidmise puhul mitte nendega tegelema hakata, vaid
kahtlaste esemete leidmise korral sellest vastavatele ametiisikutele
või asutustele leiust teatada ja nõuda. vajaduse korral korduvalt
nende kõrvaldamist või kahjutuks tegemist.
3.
Läbirääkimistel käsitatud teema kohta sõna ei võeta. Küll aga
küsitakse nõu lastele varustuse saamise asjus, sest tuleb sageli ette
juhtumeid, kus last ei saa jalanõude puudumise pärast kooli saata.
Kooli juhataja teatab, et vastavaid ordereid esemete ostmiseks saab kool
kohaliku haridusosakonna kaudu ja ordereid saab väga vähe. Koolil nende
arvu võimalik suurendada ei ole. Soovitab selles asjas mitte koolile ootama
jääda, vaid omaalgatuslikult püüda raskustest üle saada.
Lastevanemad kurdavad veel, et iseäranis suuri raskusi on haiglaste
laste toitmisega. Haigete laste puhul ei saa kuidagi piima, mida
peaks saama. Koolijuhataja arvates peaksid haiged lapsed mää-
ruste kohaselt piima saama. Tarvis on vastavate asutustega nii
kaua seda asja ajada, kuni tulemusi saavutatakse. Teatab, et kooli
köök vajalikkude kõrvalruumidega on remonditud ja tuleval õppeaastal
saavad õpilased koolis einet. Kutsub üles lastevanemaid kaasa aitama-
et kooliaeda saaks vajalikku seemet aiavilja ja kartulite jaoks. Üleskutse
leiab sooja poolehoidu.
Veel tõstab koolijuhataja küsimuse kooli ilmekuse tõstmise kohta,
millele võiksid lastevanemad omalt poolt kaasa aidata. Ka lastevanematelt
võiks loosung olla. Siis teatas veel, et lastavanemate-komitee heale kavat-
susele mai alul koolipidu korraldada ei saanud kool vastu tulla.
eksamite-eelse töö kuhjumise pärast, kuid peale eksamite on kavat-
sus korraldada koos lastevanematega kokkutulek, mis peaks sel-
aastal asendama koolipeo.
Koosolek lõpeb k. 20,45
Koosoleku juhataja A Pärust
Kooli juhataja: J. Teeni
Protokollija Abrik